Wian'i Diar schu im letschta SMS adütat han, han i a paar ganz wesendlichi Erkänntnis us üseram "Maleur" könna zieha, dia wichtigschti - üs zei betreffend -isch für mii aber dia, dass miar beidi  verdrängti Verletziga und seelischi Betroffaheita MÜAND vüra neh und abarbeita, resp. üs damit (nomol?) ussanandsetza. Das alles isch mit Sicherheit gschtührad vu däna - do  davo bin i jetz überzügt -  und sie zwingend üs, do dabii mit zmacha.  As tönt zwar unlogisch, dass das aso ablaufa muass, dass usgrächnat miar zwei - wo doch anand so liabend - üs müand weh tua, dami das ins Laufa kunnt? Andersiits muass ma aber au gseh:  wer denn susch, als miar zwei gägasiitig, könnt dä Prozäss in Gang setza?  Du saisch as au: Miar sind nit nur zäma gho zum gnüssa, sondern au vonanand lärna, au wenn's mängsmol über dia schmerzlichi Siita goht!